Tévés vetélkedőn
A tévés vetélkedőn egy nő már a főnyereménynél tart, ám elfogy a műsoridő, így másnap vissza kell térnie az utolsó kérdés miatt. Miközben hazafelé autóznak, egész úton panaszkodik a férjének: - Pedig most olyan jó formában voltam! Olyan izgatott vagyok, hogy holnap biztos elrontom majd a választ! Mikor hazaérnek, a férj szó nélkül eltűnik, majd három óra múlva vigyorogva kerül elő: - Nézd csak, nem volt olcsó, de sikerült megszereznem a holnapi kérdést. Így hangzik: "Melyik egy férfi három legfontosabb testrésze?" És a válasz rá: "Az agy, a szív és a pénisz." Az asszony megörül, lefekszenek aludni. Éjfél körül a férj felrázza a feleségét: - Na, melyik egy férfi három legfontosabb testrésze? - Az agy... a szív... és a pénisz - motyogja az asszony félálomban. Ugyanezt megismétlik hajnal egykor és háromkor is. A vetélkedőn aztán a műsorvezető felteszi a döntő kérdést: - Nos, a kérdés így hangzik: "Melyik egy férfi három legfontosabb testrésze?" - Öööö, az agy - hebegi a nő izgatottan. - Úgy van! - kiáltja a műsorvezető. - Izé.... a szív. - Bravó! És a harmadik? - Öööö... áááá... mi is volt? Pedig a férjem az éjszaka a fejembe verte, most is itt van a nyelvemen... 